CELEX: 62020TN0646
Language: mt
Date: 2020-10-23 00:00:00
Title: Kawża T-646/20: Rikors ippreżentat fit-23 ta’ Ottubru 2020 – NG et vs Il-Parlament u Il-Kunsill

14.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 433/64
            
         
      Rikors ippreżentat fit-23 ta’ Ottubru 2020 – NG et vs Il-Parlament u Il-Kunsill
      (Kawża T-646/20)
      (2020/C 433/79)
      Lingwa tal-kawża: l-Ingliż
      
         Partijiet
      
      
         Rikorrenti: NG u s-sbatax-il rikorrent l-ieħor (rappreżentant: R. Martens, avukat)
      
         Konvenuti: Il-Kunsill tal-Unjoni Ewropea, Il-Parlament Ewropew
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla, fl-intier tiegħu, l-Artikolu 1(6)(c) u (d) tar-Regolament (UE) 2020/1054 tal-Parlament Ewropew u tal-Kunsill tal-15 ta’ Lulju 2020 li jemenda r-Regolament (KE) Nru 561/2006 fir-rigward ta’ rekwiżiti minimi dwar il-ħinijiet massimi ta’ sewqan kuljum u kull ġimgħa, il-pawżi minimi u l-perijodi ta’ mistrieħ kuljum u kull ġimgħa u r-Regolament (UE) Nru 165/2014 fir-rigward tal-pożizzjonament permezz ta’ takografi;
               
            
                  —
               
               
                  tikkundanna lill-konvenuti għall-ispejjeż kollha, inklużi l-ispejjeż kollha rriżervati fil-proċeduri għal miżuri provviżorji.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw ħames motivi.
      
                  1.
               
               
                  L-ewwel motiv ibbażat fuq il-ksur tal-Artikoli 2, 4(2) u 9 TUE, tal-Artikoli 18 u 95 TFUE, tal-Artikolu 21 tal-Karta tad-Drittijiet Fundamentali tal-Unjoni Ewropea u tal-prinċipji ta’ ugwaljanza u ta’ nondiskriminazzjoni bħala prinċipji ġenerali tad-dritt tal-Unjoni flimkien mal-Artikolu 5(4) TUE u mal-prinċipju ta’ proporzjonalità bħala prinċipju ġenerali tad-dritt tal-Unjoni, minħabba diskriminazzjoni reali u indiretta.
               
            
                  2.
               
               
                  It-tieni motiv ibbażat fuq il-ksur tal-Artikoli 26 u 56 TFUE, tal-Artikoli 16 u 52(1) tal-Karta tad-Drittijiet Fundamentali tal-Unjoni Ewropea minħabba restrizzjoni illegali tal-libertà li jiġu pprovduti servizzi u tal-libertà ta’ intrapriża.
               
            
                  3.
               
               
                  It-tielet motiv ibbażat fuq il-ksur tal-Artikolu 3(3) TUE, tal-Artikoli 11 u 191 TFUE u tal-Artikolu 37 tal-Karta tad-Drittijiet Fundamentali tal-Unjoni Ewropea minħabba l-preġudizzju għall-preżervazzjoni, għall-protezzjoni u għat-titjib tal-kwalità tal-ambjent.
               
            
                  4.
               
               
                  Ir-raba’ motiv ibbażat fuq il-ksur tal-Artikolu 296(2) TFUE, tal-Artikolu 5 tal-Protokoll Nru 2 TFUE, tal-Ftehim Interistituzzjonali dwar it-Tfassil Aħjar tal-Liġijiet u tal-obbligu ta’ motivazzjoni minħabba n-nuqqas ta’ motivazzjoni u n-nuqqas ta’ twettiq ta’ analiżijiet tal-impatt.
               
            
                  5.
               
               
                  Il-ħames motiv ibbażat fuq il-ksur tal-Artikoli 91 u 94 TFUE u tal-Artikolu 7 tal-Karta tad-Drittijiet Fundamentali tal-Unjoni Ewropea flimkien mad-dritt fundamentali għar-rispett tal-ħajja privata u tal-familja ggarantit mill-Artikolu 8 tal-Konvenzjoni Ewropea tad-Drittijiet tal-Bniedem u bħala prinċipju ġenerali tad-dritt tal-Unjoni, minħabba li l-livell tal-għajxien u tal-impjieg huma serjament affettwati u minħabba ndħil illegali fil-ħajja privata u fil-familja.